**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS SPECIALIOJO UGDYMO CENTRO PLANUOJAMAM ĮGYVENDINTI PROJEKTUI „PASLAUGŲ CENTRO VAIKAMS ĮKŪRIMAS PLUNGĖS MIESTE“ IR LĖŠŲ SKYRIMO**

2020 m. liepos 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonės Nr.08.1.1-CPVA-K-429 „Paslaugų centrai vaikams“ projektų finansavimo sąlygų aprašu, patvirtintu Lietuvos Respublikos socialinės apsaugos ir darbo ministro 2020 m. gegužės 26 d. įsakymu Nr. A1-455, Plungės rajono savivaldybės taryba n u s p r e n d ž i a:

1. Pritarti Plungės specialiojo ugdymo centro (toliau – Pareiškėjas) kartu su partneriu planuojamam įgyvendinti projektui „Paslaugų centro vaikams įkūrimas Plungės mieste“ (toliau – Projektas), pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-K-429 „Paslaugų centrai vaikams“.

2. Lietuvos Respublikos socialinės apsaugos ir darbo ministerijai priėmus sprendimą finansuoti Projektą prisidėti prie Projekto įgyvendinimo ne mažiau kaip 5 procentų visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas išlaidas, kurių nepadengia Projekto finansavimas.

3. Įpareigoti Plungės specialiojo ugdymo centrą teikti Projekto paraišką ir kitus susijusius dokumentus, nurodytus 2014–2020 metų Europos Sąjungos fondų Investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų apraše.

Savivaldybės meras

SUDERINTA:

Administracijos direktorius Kalbos tvarkytoja Finansų ir biudžeto skyriaus vedėjo

 pavaduotoja

Mindaugas Kaunas Aušra Dirvonskienė Margarita Tamošauskienė

Švietimo, kultūros ir sporto skyriaus vedėjas Gintautas Rimeikis

Socialinės paramos skyriaus vedėja Genovaitė Vasylienė

Juridinio ir personalo administravimo skyriaus vedėjas V.Tumas

Sprendimą rengė Strateginio planavimo ir investicijų skyriaus vedėja Žaneta Piepalienė

 Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

 priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS SPECIALIOJO UGDYMO CENTRO PLANUOJAMAM ĮGYVENDINTI PROJEKTUI „PASLAUGŲ CENTRO VAIKAMS ĮKŪRIMAS PLUNGĖS MIESTE“ IR LĖŠŲ SKYRIMO**

2020m. liepos d.

Plungė

1. **Parengto teisės akto projekto tikslai –** gauti Plungės rajono savivaldybės tarybos pritarimą Plungės specialiojo ugdymo centro planuojamam rengti ir įgyvendinti konkursiniam projektui „Paslaugų centro vaikams įkūrimas Plungės mieste“ (toliau – Projektas) pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. Nr. 08.1.1-CPVA-K- 429 „Paslaugų centrai vaikams“ projektų finansavimo sąlygų aprašą ir užtikrinti ne mažiau kaip 5 procentų visų tinkamų finansuoti Projekto išlaidų apmokėjimą Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas išlaidas, kurių nepadengia Projekto finansavimas.
2. **Teisės akto projekto esmė, rengimo priežastys ir motyvai.**

Projektas teikiamas siekiant didinti paslaugų prieinamumą Projekto tikslinei grupei – vaikams, kuriems yra nustatytas neįgalumo lygis, kurie dėl savo sveikatos būklės ar raidos sutrikimų turi specialių poreikių, bei jų šeimos nariams. Projekto įgyvendinimo metu siekiama gerinti kompleksiškai ir individualizuotai teikiamų paslaugų prieinamumą vaikams su negalia ir jų šeimos nariams, plėtojant šių paslaugų infrastruktūrą bendruomenėje, taip sudarant sąlygas vaikams su negalia ir jų šeimos nariams gauti įvairiapusę socialinę, švietimo pagalbą bei paslaugas.

Naujai įkurtame paslaugų vaikams centre numatoma teikti šias paslaugas:

1. bendrosios (informavimas, konsultavimas, tarpininkavimas ir atstovavimas, maitinimo organizavimas, transporto organizavimas, sociokultūrinės paslaugos) ir specialiosios (socialinių įgūdžių ugdymas, palaikymas ir (ar) atkūrimas, psichosocialinė pagalba, dienos socialinė globa, laikinas atokvėpis ir kt.) socialinės paslaugos;

2. ankstyvosios reabilitacijos paslaugos vaikams su negalia;

3. kineziterapijos, ergoterapijos, žaidimų terapijos, dailės terapijos, logopedo, psichologo, reabilitologo, specialiojo pedagogo, judesio korekcijos vaikams su negalia paslaugos ir kitos specializuotos paslaugos;

4. specializuotos pagalbos šeimos nariams paslaugos: psichologinės konsultacijos, individualios socialinės konsultacijos, individuali ar grupinė terapija, mokymai, susiję su raidos sutrikimais, tėvystės įgūdžių formavimo grupės ir kitos paslaugos.

Projekto įgyvendinimo metu bus sukuriama infrastruktūra, kuri leis vienu metu papildomai paslaugas teikti ne mažiau kaip 30 vaikų su negalia ir jų šeimos nariams.

Projekto įgyvendinimo metu sukurta infrastruktūra paslaugas teiks visam Vakarų regionui, kuris apima Klaipėdos, Telšių, Tauragės, Marijampolės apskritis.

Numatoma, jog projektas bus įgyvendintas iki 2023 m. birželio 30 d.

Projekto įgyvendinimo metu numatoma vykdyti pastato dalies, adresu Mendeno g. 4 Plungėje (un.nr. 6897-5003-5014) rekonstrukcijos darbus, įsigyti paslaugoms teikti būtinus baldus bei įrangą.

**Projekto pareiškėjas -** biudžetinė įstaiga Plungės specialiojo ugdymo centras.

**3. Lėšų poreikis (jeigu teisės aktui įgyvendinti reikalingos lėšos).**

Didžiausia pagal Aprašą galima projektui skirti finansavimo lėšų suma yra 3.500.000 Eur.

Atsižvelgiant į tai, kad Vakarų regione (Klaipėdos, Telšių, Tauragės ir Marijampolės apskrityse) skiriama pagal Aprašą finansavimo lėšų suma 4.705.882 Eur. ir suplanuota šiame regione įgyvendinti 2 projektus, tikėtina, kad projekto biudžetas nesudarys maksimalios leistinos finansavimo sumos. Tikslus projekto biudžetas paaiškės parengus rangos darbų sąmatas ir investicijų projektą.

Projektų finansavimas gali sudaryti iki 100 proc. tinkamų finansuoti projekto išlaidų. Pareiškėjai ir (arba) partneriai savo iniciatyva ir savo, ir (arba) kitų šaltinių lėšomis gali prisidėti prie projekto įgyvendinimo. Projektų tinkamų finansuoti išlaidų dalis, kurios nepadengia projektams skiriamo finansavimo lėšos, turi būti finansuojama projektų vykdytojų ir (arba) partnerių lėšomis.

Paraiškos vertinimo metu projektui suteikiamas prioritetas skiriant balus, jeigu paraiškoje numatytas nuosavas piniginis įnašas (ne mažiau kaip 5 procentai projekto vertės) ir nurodytas nuosavo įnašo lėšų šaltinis.

**4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas teikti ir įgyvendinti Plungės specialiojo ugdymo centro projektą „Paslaugų centro vaikams įkūrimas Plungės mieste“.

**5. Kita svarbi informacija.**

Projekto infrastruktūros poreikis, 1 lapas.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | - | - |
| *Finansams* | - | - |
| *Socialinei aplinkai* | Didinamas rajono patrauklumas dėl teikiamų specializuotų kompleksinių paslaugų vaikams su negalia ir šeimoms, auginančioms vaikus su negalia | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | Patrauklesnė gyventi,teikiamos specializuotos paslaugos didina patrauklumą šeimoms, auginančioms vaikus su negalia | - |
| *Administracinei naštai* | - | - |
| *Regiono plėtrai* | Paslaugos teikiamos Vakarų regione | - |
| *Kitoms sritims, asmenims ar jų grupėms* | Kuriamos naujos darbo vietos | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Skyriaus vedėja \_\_\_\_\_\_\_\_\_ Žaneta Piepalienė